
Općinski načelnik Općine Podravske Sesvete, na temelju članka 8. Odluke o davanju u zakup poslovnog prostora u vlasništvu Općine Podravske Sesvete („Službeni glasnik Koprivničko-križevačke županije“ broj 4/10),  raspisuje 

JAVNI NATJEČAJ 

za zakup poslovnog prostora 


Raspisuje se Javni natječaj za zakup poslovnog prostora u vlasništvu Općine Podravske 
Sesvete, na adresi: Podravske Sesvete Ivana Mažuranića 1, ukupne neto građevinske površine 93,19 m2, a isti se sastoje od: 5 odvojenih radnih prostorija, 1. natkrivene terase, 1. sanitarnog čvora i 1. hodnika u katnom dijelu zgrade, ukupne neto građevinske površine 116,19m2 (u daljnjem tekstu: Natječaj).

Pravo korištenja ostalih zajedničkih dijelova do poslovnog prostora uključeno je u pravo korištenja.


Početna cijena za izračun zakupa je 1,00 kn/m2.


Prostor se daje u zakup u svrhu obavljanja uredskih djelatnosti.

Pravo na zakup ima sudionik koji ispunjava uvjete Natječaja i koji ponudi najviši iznos zakupnine.


Osim zakupnine, zakupnik je dužan plaćati troškove i usluge isporučiteljima energije i usluga (struja, voda, plin i drugo) prema primljenim računima o potrošnji.


Općinski načelnik zadržava pravo potpunog ili djelomičnog poništenja ovog Natječaja i isto nije dužan obrazložiti.


Pravo sudjelovanja na Natječaju imaju sve pravne i fizičke osobe za obavljanje uredskih djelatnosti.

Po raskidu ili prestanku važenja Ugovora o zakupu, zakupnik nema pravo povrata uloženih sredstava u prostor i vrati ga Zakupodavcu u stanju u kojem ga je preuzeo. 


Poslovni prostor izdaje se u zakup u uređenom stanju viđeno-preuzeto, te se potpisom Ugovora o zakupu odriče prava primjene instituta stjecanja bez osnove i poslovodstva bez naloga, bez obzira da li je u poslovni prostor ulagao sa ili bez suglasnosti zakupodavca.


Zakupnik je dužan sam pribaviti svu dokumentaciju potrebnu za početak obavljanja označene djelatnosti u zakupljenom prostoru.


Natjecatelji u ponudi moraju navesti: naziv, sjedište i osnovne podatke o vrsti djelatnosti koju obavljaju, iznos ponuđene mjesečne zakupnine po m2 i druge podatke značajne za obavljanje djelatnosti.


Uz ponudu treba priložiti: ovjerenu presliku: registracije društva nadležnog suda ili Rješenja o odobrenju obavljanja obrta – Obrtnice o obavljanju obrta, kao i ostalu dokumentaciju kojom dokazuju svojstvo za ostvarivanje prva za prednost kod odabira. 


Rok za podnošenje pisanih ponuda traje 8 dana od dana objave ovoga Javnog natječaja u dnevnom tisku bez obzira na način dostave. Ponude dostavljene nakon isteka roka i nepotpune ponude, neće se razmatrati.


Pisane Ponude i dokumentacija predaju se Jedinstvenom upravnom odjelu Općine Podravske Sesvete, Ivana Mažuranića 1 neposredno ili poštom preporučeno u zatvorenoj omotnici, na adresu: OPĆINSKI NAČELNIK OPĆINE PODRAVSKE SESVETE, I. MAŽURANIĆA 1, 48363 PODRAVSKE SESVETE, s naznakom "PONUDA ZA ZAKUP POSLOVNOG PROSTORA– NE OTVARAJ".


Ponude će biti javno otvorene i pročitane osmoga dana od dana isteka roka za objavu Javnog natječaja u 12,00 sati u vijećnici na katu u sjedištu Općine Podravske Sesvete Ivana Mažuranića 1.


Ako rok za otvaranje ponuda pada u neradne dane prenosi se u slijedeći radni dan.


Otvaranju ponuda mogu biti nazočni ponuditelji, odnosno njihovi ovlašteni predstavnici uz predočenje valjane punomoći.


Ostale informacije u vezi Natječaja mogu se dobiti tijekom radnog vremena na www: podravske.sesvete@inet.hr. ili telefon: 048/819-007.
KLASA: 372-03/15-01/01
URBRO: 2137/24-11-2

Podravske Sesvete, 30. lipnja 2015.

